# L'arbre vermell

L'arbre vermell és una pintura a l'oli del pintor neerlandès Piet Mondrian, realitzada l'any 1909.
És una pintura sobre llenç i el seva mida és 70 cm x 99 cm. Es troba al Museu Municipal de La Haia, als Països Baixos.

## Història

Aquesta pintura mostra el període il·luminista de l'artista on va pintar de forma realista però amb colors més brillants que reals, i simplificant els contorns. Aquesta és un encreuament del seu estil més rectangular i analític.
Mondrian va pintar aquesta pintura a la localitat costanera de Zeeland de Domburg, aleshores una colònia popular d'artistes durant els mesos d'estiu.
Durant la seva primera estada a Domburg, Mondrian va fer esbossos d'una pomera a jardí de la Villa Loverendale, la llar de Marie Tak van Poortvliet i la seva amiga, la pintora Jacoba Van Heemskeck. La pintura es va completar durant una visita posterior a Domburg.
Aquesta pintura mostra un arbre vermell foc i blau. Representa la ruptura de Mondrian amb el seu tradicional estil naturalista il·lustrant el seu canvi cap al cubisme abstracte.

## Anàlisi de l'obra

L'obra representa un paisatge d'un arbre sec amb poques fulles de color groc i taronja entre les seves branques. Li queden poques fulles, ja que la majoria li han caigut i es troben a terra, amb això podem dir que l'època de l'any en el qual es basa l'obra és la tardor, i el fons d'aquesta és blau. Per la tonalitat i fredor de la pintura podem dir que el moment del dia en el qual se situa és el capvespre.

## Biografia i evolució del pintor

Piet Mondrian va ser un pintor avantguardista que va evolucionar des del naturalisme al neoplasticisme, corrent que va impulsar amb l'artista Theo Van Doesburg i que va difondre des de la revista De Stijl (L'Estil), fins a arribar a l'abstracció en les seves característiques composicions geomètriques.
Va començar la seva carrera com a professor de primària, practicant la pintura durant les seves estones lliures. Les seves primeres obres són d'estil naturalista o impressionista, basades principalment en representacions de paisatges. L'any 1908 comença a allunyar-se del naturalisme al reduir els seus colors a blaus i vermells com es pot comprovar a l'obra L'arbre vermell.
L'any 1911 es trasllada a París, on resideix durant tres anys, i coneix de primera mà l'estil cubista que en aquells anys realitzaven Picasso i Braque. Continua amb les sèries d'arbres que a poc a poc s'allunyen del naturalisme per endinsar-se a l'abstracció.
L'arbre gris i Pomer en flor, del 1912, són un clar exemple d'aquella època d'influència cubista que li serveix per sintetitzar les formes. A la volta a Amsterdam coneix a Van Doesbutg amb qui funda la revista De Stijl l'any 1917. A través de la revista desenvolupen la seva teoria sobre noves formes artístiques, el neoplasticisme, o la cerca de l'essència a través d'un llenguatge plàstic i objectiu.
L'any 1918 realitza la Composició amb gris i llum torrada, un procés de simplificació de les composicions limitant-les a elements plans i reduint a colors primaris, rebutjant les qualitats expressives de la forma, la textura o el color.
L'any 1930 s'uneix al grup Cercle et carré, i l'any 1931 a Abstraction-Création. D'aquell mateix anys és l'obra Composició II en vermell, blau i groc.
Deu anys més tard, es trasllada a Nova York. En aquell temps el seu estil era més viu i lliure. Mor a la ciutat l'any 1944.
Fou un dels artistes més importants del segle XX a través de l'evolució que mostren aquestes
Aquestes 14 obres mostren l'evolució d'un dels artistes més importants del segle XX:
* Salzeda: impressió llum i ombra, 1905.
* Vespre, Arbre vermell, 1908-1910.
* Vista des de les dunes amb platja i dics a Domburg, 1909.
* Sol d'estiu: ruïnes del castell de Brederode, 1909-1911.
* Arbre gris, 1911.
* Natura morta amb gingebre II, 1912.
* Oceà 5, 1915.
* Composició en camps de color, 1917.
* Tableau I, 1921.
* Composició en vermell, groc, blau i negre, 1921.
* Composició II en vermell, blau i groc, 1930.
* Composició 10, 1939-1942.
* Broadway Boogie Woogie, 1942.
* New York City, 1942.

## Referències

* ↑ Hanssen, Leon (2015-03-03). De schepping van een aards paradijs: piet Mondriaan 1919-1933. Singel Uitgeverijen. ISBN 978-90-214-5811-3.
* ↑ «Los árboles de Piet Mondrian o el camino a la abstracción» (en castellà). El cajón del arte, 17-02-2016. [Consulta: 6 abril 2020].
* ↑ «Els colors de Mondrian». Catorze, 07-03-2020. Arxivat de l'original el 2020-08-24. [Consulta: 17 març 2020].